हरलीन देओल
हरलीन कौर देओल (जन्म 21 जून 1998) एक भारतीय क्रिकेटर हैं। वह हिमाचल प्रदेश के लिए खेलती हैं। वह एक दाएं हाथ की महिला बल्लेबाज है, जो कभी-कभी दाएं हाथ के लेग स्पिन गेंदबाजी भी करती है। हरलीन देओल अपने क्रिकेट कैरियर के शुरुआती दिनों में पहले पंजाब के लिए और फिर हिमाचल प्रदेश के लिए घरेलू क्रिकेट खेला करती थी। हरलीन ने 22 फरवरी 2019 को मुंबई के वानखेड़े में इंग्लैंड महिला के खिलाफ भारत महिला के लिए अपना महिला एक दिवसीय अंतर्राष्ट्रीय क्रिकेट (मवनडे) शुरू किया। वह तान्या भाटिया के बाद भारत की ओर से खेलने वाली चंडीगढ़ की दूसरी महिला क्रिकेटर बनीं। उन्होंने 4 मार्च 2019 को इंग्लैंड के खिलाफ महिला ट्वेंटी-20 अंतर्राष्ट्रीय (मटी20ई) की शुरुआत की। हरलीन ने 6 मई 2019 को सुपरनोवा के खिलाफ ट्रेलब्लेज़र्स के लिए महिला आईपीएल टी-20 चुनौती की शुरुआत की और उन्होंने स्मृति मंधाना के साथ 100 रनों की साझेदारी भी की। जनवरी 2020 में, ऑस्ट्रेलिया में 2020 के आईसीसी महिला टी 20 विश्व कप के लिए उन्हें भारत की टीम में नामित किया गया था।